**Sabína Šimonovičová**, rod. **Oroszová** (\* 5. jún 1993, Bratislava) je slovenská profesionálna basketbalistka, hrajúca na pozícii power forward. V súčasnosti hrá za tím Slávia Banská Bystrica v slovenskej extralige a za slovenskú reprezentáciu.

Kariéra
-------

Oroszová začala sa basketbalom v Šamoríne, kde hrávala za miestny ŠBK Šamorín. Následne študovala v USA, kde absolvovala v roku 2015 Eastern Illinois University. Za Eastern Illinois hrávala aktívne 4 sezóny v severoamerickej univerzitnej súťaži, od sezóny 2012/13 nastupovala v základnej päťke. V roku 2013 získala titul šampiónov OVC Regular Season West Division.

Od sezóny 2015/2016 sa vrátila do Európy a pôsobí v profesionálnom basketbale. Najprv medzi rokmi 2015 – 2017 strávila dve sezóny v slovenskej extralige v tíme Piešťanské Čajky, kde sa vypracovala na stabilnú oporu tímu. V sezóne 2015/2016 bola vyhlásená na najlepšiu striedajúcu hráčku ligy a taktiež bola zvolená do druhého All-stars tímu ligy.
Následne v sezóne 2017/2018 hrávala v talianskej sérii A1 za klub San Martino Di Lupa, kde v 24 odohraných zápasoch mala priemer 11,1 bodu na zápas. V sezóne 2018/2019 pôsobila najprv v poľskej Wisle Krakow v Basket Lige Kobiet. Pre malú zápasovú vyťaženosť včas v decembri 2018 počas sezóny prestúpila do českej extraligy do tímu KP Brno. Za KP Brno dohrala sezónu, mala v priemere 8,6 bodu a 6,8 doskoku na zápas.

V júni 2019 sa Oroszová vrátila do talianskej Serie A1, keď prestúpila do klubu Allianz GEAS Basket v Sesto San Giovanni.
Za San Giovanni odohrala dve sezóny, 2019/20 aj 2020/21.

V roku 2021 Oroszová prestúpila do maďarského klubu SERCO UNI Győr, kde odohrala dve sezóny. V sezóne 2021/22 obsadila s Győrom piate miesto a tiež účinkovala v Eurocupe. Nastupovala ako hráčka základnej zostavy, v lige odohrala 28 stretnutí a dosiahla priemer 8,5 bodu, 5,2 doskoku a 1,4 asistencie na zápas. V sezóne 2022/23 mala v základnej časti priemer 4,7 bodu a 3,6 doskoku na zápas a v play-off 7,7 bodu, 5,8 doskoku a 3,3 asistencie na zápas.

### Medzinárodné súťaže a reprezentácia

Za Piešťanské Čajky nastupovala Oroszová aj v európskych súťažiach. V sezóne 2015/2016 nastúpila v Eurocupe na 6 zápasov s bilanciou 4,5 bodu na zápas, o rok neskôr na 2 zápasy s priemerom 9,0 bodu na zápas. V sezóne 2016/2017 na Čajky tiež hrala v CEWL, kedy v 6 zápasoch mala priemer 8,0 bodu na zápas. V Eurocupe účinkovala aj s Győrom v sezónach 2021/22 a 2022/23.

Oroszová je stabilnou súčasťou slovenskej reprezentácie. Reprezentovala Slovensko tiež na troch ME v basketbale žien. Na Majstrovstvách Európy 2017 zaznamenala v siedmich zápasoch 31 bodov s priemerom 4,4 bodu na zápas. Na ME 2021 v troch zápasoch zaznamenala priemer 5 bodov, 6 doskokov a 1,7 asistencií na zápas. Na ďalšom šampionáte v Slovinsku v roku 2023 zaznamenala v štyroch zápasoch priemer 5 bodov, 5,5 doskoku a 2 asistencie na zápas.

Osobný život
------------

Šimonovičová žije v Šamoríne. V júli 2023 sa vydala za Jána Šimonoviča, odvtedy používa aj ako hráčka priezvisko Šimonovičová.

### Klubová štatistika

Aktualizované ku koncu sezóny 2017/2018.

| Sezóna | Klub | Liga | Štatistiky |
| --- | --- | --- | --- |
| Z | MIN | PPG | RPG | APG | SPG | BPG | FGP | 3PT | FT |
| 2010/11 | ŠBK Šamorín | BEŽ | 22 |  | 9,1 | 6,0 | 1,0 | 1,1 |  | 39,9 % | 17,8 % | 68,4 % |
| 2011/12 | University of Eastern Illinois | NCAA | 31 |  | 4,7 | 4,5 |  |  |  |  |  |  |
| 2012/13 | University of Eastern Illinois | NCAA | 32 |  | 5,9 | 7,0 | 1,6 |  | 1,8 | 42,3 % | 31,1 % | 64,7 % |
| 2013/14 | University of Eastern Illinois | NCAA | 29 |  | 16,8 | 10,6 | 2,5 |  | 1,5 | 47,2 % | 25,4 % | 78,0 % |
| 2014/15 | University of Eastern Illinois | NCAA | 8 |  | 11,3 | 7,4 |  | 1,5 | 1,1 | 50,7 % | 13,8 % | 47,1 % |
| 2015/16 | Piešťanské Čajky | BEŽ | 32 |  | 7,2 | 6,1 | 1,2 | 1,3 |  | 41,4 % | 32,0 % | 72,7 % |
| 2016/17 | Piešťanské Čajky | BEŽ | 28 |  | 9,2 | 7,6 | 1,3 | 1,7 |  | 51,8 % | 32,6 % | 75,7 % |
| 2017/18 | Fila San Martino Di Lupari | A1 | 24 | 27,4 | 11,1 | 5,7 | 1,0 |  |  | 50,5 % | 28,6 % | 68,6 % |
| 2018/19 | Piešťanské Čajky | BLK | ? |  |  |  |  |  |  |  |  |  |
| 2018/19 | KP Brno | ŽBL | 23 |  | 8,6 | 6,8 | 1,1 | 1,1 | 0,4 | 46,3 % | 31,1 % | 83,7 % |

Referencie
----------

1. ↑  FIBA profile
2. 1 2   *Sabina Oroszova (ex San Martino) signs at Wisla Krakow* [online]. Eurobasket.com, 21.8.2018, [cit. 2018-11-16]. Dostupné online. (po anglicky)
3. ↑   *Čajky medzi hviezdami extraligy, Pospíšil najlepším trénerom* [online]. Piešťany: Piešťanské Čajky, 23.6.2018, [cit. 2018-11-16]. Dostupné online.
4. ↑   *Výrazné zmeny pod košmi českého vicemajstrovského klubu - Pospíšil a Oroszová do KP Brno* [online]. slovakbasket.sk, [cit. 2023-07-19]. Dostupné online.
5. ↑  CZ.BASKETBALL & eSports.cz. *Sabína Oroszová* [online]. zbl.basketball, [cit. 2023-07-19]. Dostupné online.
6. ↑   *SABÍNA OROSZOVÁ už vie, kde bude hrať v najbližšej sezóne* [online]. slovakbasket.sk, [cit. 2023-07-19]. Dostupné online.
7. 1 2   *Szabi Oroszová: prestup do Győru* [online]. samorin.sk, 2021-05-05, [cit. 2023-07-19]. Dostupné online.
8. 1 2   Sabína Oroszová podpísala nový kontrakt s maďarským Győrom. *Aktuality.sk* (Bratislava: Ringier Axel Springer Slovakia), 2022-06-07. Dostupné online [cit. 2023-07-19].
9. ↑  SlaviaBB. *Sabína Oroszová ďalšou reprezentantkou v drese Slávie* [online]. slaviabb.sk, 2023-07-09, [cit. 2023-07-19]. Dostupné online.
10. ↑   *Oroszova Sabina - MKOSZ* [online]. hunbasket.hu, [cit. 2023-07-19]. Dostupné online.
11. 1 2   *Sabina Oroszova* [online]. Basket Promotion, [cit. 2018-11-16]. Dostupné online. (po anglicky)
12. ↑  EuroBasket 2017 profile
13. ↑   *Sabina OROSZOVA* [online]. FIBA, [cit. 2018-11-16]. Dostupné online. (po anglicky)
14. ↑   *Sabina OROSZOVA* [online]. fiba.basketball, [cit. 2023-07-19]. Dostupné online.
15. ↑   *Sabina OROSZOVA* [online]. fiba.basketball, [cit. 2023-07-19]. Dostupné online.
16. ↑   *Facebook* [online]. facebook.com, [cit. 2023-07-19]. Dostupné online.